సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Stock Market Today: బలపడ్డ రూపాయి.. కోలుకున్న మార్కెట్లు
బ్యాంకులు, ఎగుమతిదారుల నుంచి డాలర్‌ అమ్మకాలు పెరగడంతో దేేశీయ కరెన్సీ రూపాయి విలువ బలపడింది.
Samayam Telugu | Updated:
Sep 21, 2018, 10:54AM IST
శుక్రవారం నాటి మార్కెట్లు లాభాలతో ప్రారంభమయ్యాయి. ఈ ఉదయం 150 పాయింట్లకు పైగా లాభంతో సెన్సెక్స్ ప్రారంభమైంది. నిఫ్టీ కూడా మళ్లీ 11,300 మార్క్‌ను దాటింది. అంతర్జాతీయ మార్కెట్ల నుంచి వస్తున్న సానుకూల సంకేతాలు, రూపాయి విలువ బలపడటంతో సూచీలు లాభాల్లో దూసుకుపోతున్నాయి. ఉదయం 10.30 గంటల సమయానికి సెన్సెక్స్‌ 282 పాయింట్లు ఎగబాకి 37,403 వద్ద, నిఫ్టీ 82 పాయింట్ల లాభంతో 11,3416 వద్ద ట్రేడ్‌ అవుతున్నాయి.
ట్రేడింగ్‌లో ఐటీ స్టాక్స్‌ మినహా మిగతా అన్ని రంగాల షేర్లు లాభాల పంట పండిస్తున్నాయి. బ్యాంక్‌లు, ఆటో, మెటల్స్‌, ఫార్మా, ఎనర్జీ స్టాక్స్‌ ఎక్కువగా లాభాలను ఆర్జిస్తున్నాయి. మొత్తంగా నిఫ్టీ మిడ్‌క్యాప్‌ ఇండెక్స్‌ కూడా ఒక శాతం మేర పెరిగింది. అయితే యస్‌ బ్యాంక్‌ షేరు మాత్రం ప్రారంభంలోనే 24 శాతం మేర నష్టపోయింది. ఆ బ్యాంక్‌ ఎండీ, సీఈవో రాణా కపూర్‌ పదవి కాలాన్ని తగ్గించడంతో, యస్‌ బ్యాంక్‌ నష్టాలు పాలవుతోంది. జెట్‌ ఎయిర్‌వేస్‌ కూడా 6 శాతం తగ్గింది.
ఎన్‌ఎస్‌ఈలో యాక్సిక్ బ్యాంక్, ఐసీఐసీఐ, టాటా స్టీల్, హెచ్‌పీసీఎల్, భారతీ ఇన్‌ఫ్రాటెల్, తదితర షేర్లు లాభాల్లో ట్రేడ్ అవుతుండగా.. యస్ బ్యాంక్, వొఢాఫోన్ ఐడియా, ఇన్ఫోసిస్, టెక్ మహింద్రా, తదితర షేర్లు నష్టాల్లో కొనసాగుతున్నాయి.
బలపడ్డ రూపాయి..
బ్యాంకులు, ఎగుమతిదారుల నుంచి డాలర్‌ అమ్మకాలు పెరగడంతో దేశీయ కరెన్సీ రూపాయి విలువ బలపడింది. శుక్రవారం నాటి ట్రేడింగ్‌ ఆరంభంలో 53 పైసలు కోలుకుని 71.84 వద్ద రెండు వారాల గరిష్ఠానికి చేరింది. ప్రస్తుతం 43 పైసల లాభంతో రూపాయి విలువ 71.94గా కొనసాగుతోంది.